
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2018. gada 20. februāra noteikumos Nr. 97 "Publiskas personas mantas iznomāšanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Publiskas personas finanšu līdzekļu un mantas izšķērdēšanas novēršanas likumā (turpmāk – Izšķērdēšanas novēršanas likums) 6.1 panta trešā daļa (ar grozījumiem, kas stāsies spēkā 2026.gada 1.janvārī) paredz Ministru kabinetam noteikt kritērijus nomas līguma termiņa noteikšanai, ja slēdz šā panta pirmajā daļā minēto nekustamā īpašuma nomas līgumu uz laiku, kas ilgāks par sešiem gadiem.
1.2. Mērķis
Mērķa apraksts
Tiesību akta grozījumu projekta (turpmāk - Noteikumu projekts) mērķis ir noteikt kritērijus, kas būtu jāņem vērā, nosakot nekustamā īpašuma nomas līguma termiņu ilgāku par sešiem gadiem.
Spēkā stāšanās termiņš
01.01.2026.
Pamatojums
Grozījumi Izšķērdēšanas novēršanas likuma 6.1 panta trešajā daļā attiecībā uz deleģējumu Ministru kabinetam noteikt kritērijus nomas līguma termiņa noteikšanai, ja slēdz nekustamā īpašuma nomas līgumu uz laiku, kas ilgāks par sešiem gadiem, stāsies spēkā 2026.gada 1.janvārī.
1.3. Pašreizējā situācija, problēmas un risinājumi
Pašreizējā situācija
Atbilstoši 2024.gada 9.jūlija Stratēģiskās vadības tematiskās komitejas sēdes protokola Nr.7 1.§ “Par apbūves tiesības nodibināšanu, ja zeme ir publiskas personas īpašumā” 2.punktam, Finanšu ministrija ir izstrādājusi grozījumus Izšķērdēšanas novēršanas likumā, kas paredz publiskas personas nekustamā īpašuma nomas maksimālo termiņu līdz 70 gadiem, kas stāsies spēkā 2026.gada 1.janvārī. 
Izšķērdēšanas novēršanas likuma grozījumos ietverts uzdevums Ministru kabinetam noteikt kritērijus nomas līguma termiņa noteikšanai, ja slēdz nekustamā īpašuma nomas līgumu uz laiku, kas ilgāks par sešiem gadiem. Šāds deleģējums Ministru kabinetam paredzēts, ņemot vērā iepriekš minēto Stratēģiskās vadības tematiskās komitejas sēdes protokola uzdevumu, kas noteica, pie likumprojekta izstrādes, lai mazinātu ar normas piemērošanu saistītus riskus, likumprojektā paredzēt deleģējumu Ministru kabinetam noteikt kritērijus nomas termiņa noteikšanai, tai skaitā arī kritēriju saistībā ar veiktā ieguldījuma apmēru, ieguldījuma saistību ar pašvaldības attīstības mērķu sasniegšanu.
Ministru kabineta 2018.gada 20.februāra noteikumi "Publiskas personas mantas iznomāšanas noteikumi" (turpmāk - MKN 97) nosaka publiskai personai piederošas mantas iznomāšanas kārtību un izņēmumus, nomas maksas noteikšanas metodiku un izņēmumus, kā arī atsevišķus nomas līgumā ietveramos tipveida nosacījumus.
Problēmas un risinājumi
Problēmas apraksts
Šobrīd Izšķērdēšanas novēršanas likuma ietvaros noslēgtā nekustamā īpašuma nomas līguma maksimālais termiņš ir 30 gadi, savukārt, pēc Izšķērdēšanas novēršanas likuma grozījumu spēkā stāšanās (no 01.01.2026.) publiskas personas nekustamā īpašuma nomas maksimālais termiņš noteikts līdz 70 gadiem. Grozījumi piešķir tiesību publiskai personai iznomāt nekustamo īpašumu ilgtermiņā, pastāvot riskam, ka ilgtermiņa nomas līguma termiņš var tikt piemērots arī situācijās, kur tas nav ekonomiski pamatoti. 
Grozījumi MKN 97 ir nepieciešami, lai nodrošinātu tiesisku skaidrību un vienotu pieeju nomas termiņa noteikšanai, izvērtējot katru konkrētu gadījumu, sabiedrības intereses, tādējādi veicinot arī ekonomisko attīstību un investīciju piesaisti. 
Ar šī brīža regulējumu nav noteikti kritēriji, kas jāņem vērā pirms lēmuma par nekustamā īpašuma iznomāšanu uz termiņu, kas garāks par 6 gadiem.
Risinājuma apraksts
Lai mazinātu ar normas piemērošanu saistītus riskus un nodrošinātu samērīgu un lietderīgu publiskās personas mantas apsaimniekošanu, t.sk. ņemot vērā iepriekš minēto Stratēģiskās vadības tematiskās komitejas sēdes protokola uzdevumu, Noteikumu projekts paredz noteikt kritērijus nomas līguma termiņa noteikšanai gadījumā, ja tiek slēgts nekustamā īpašuma nomas līgums uz laiku, kas ilgāks par sešiem gadiem.
Izšķērdēšanas novēršanas likuma 3.pantā ir noteikts pienākums lietderīgi rīkoties ar mantu. Ņemot vērā, ka situācijas var būt dažādas, t.sk. pietiekami atšķirīgas, un attiecīgi tam, ievērojot elastību, MKN 97 paredzēti vispārīgi kritēriji, lai tos varētu piemērot katrā konkrētā situācijā, nosakot nomas līguma termiņu ilgāku par sešiem gadiem. Detalizētus apsvērumus par attiecīgā termiņa noteikšanu pieņem un pamato iznomātājs. Kritēriji formulēti tā, lai nodrošinātu iznomātāja objektivitāti un caurskatāmību pieņemot lēmumu par nomas līguma termiņu, proti, izvērtējot vismaz vienu kritēriju. Kritērija izvērtēšana mazinās neviennozīmīgu interpretāciju par dažādu pieeju piemērošanu praksē, nosakot nomas līguma termiņu.
Ar Noteikumiem tiek paredzēti šādi kritēriji, ja nomas līgumu plānots slēgt uz laiku, kas ilgāks par sešiem gadiem un nomas līguma kopējais termiņš nepārsniedz 30 gadus: 
1) nomas objekta veids, lietošanas mērķis un raksturs -  lai nodrošinātu efektīvu un atbilstošu nomas objekta izmantošanu, nomas līguma termiņš nosakāms izvērtējot plānoto nomas objekta lietošanas mērķi, proti, kādam mērķim tiek izmantota būve (piemēram, vai tās ir komerctelpas, dzīvojamās telpas u.tml.), veidu - būve vai telpas, kas piemērotas kādai konkrētai funkcijai vai uzņēmējdarbībai, piemēram, biroja telpas vai kādas specifiskas telpas, kas saistītas ar kādu īpašu sabiedrības vajadzību nodrošināšanai, un raksturs  - piemēram, vai nomai ir regulārs raksturs (noma uz noteiktu laiku) vai patstāvīgā lietošanā u.tml.;
2) nepieciešamie vai nomas līguma ietvaros plānotie finanšu līdzekļu ieguldījumi nekustamā īpašuma ilgtspējīgas attīstības nodrošināšanai - MKN 97 25.4.apakšpunkts paredz, ka par nomas objektu ir publicējama noteikta informāciju, t.sk. norādot nepieciešamos kapitālieguldījumus nomas objektā. Attiecīgi minētais kritērijs paredz, ka vērtējot termiņu, uz kādu būtu slēdzams nomas līgums, būtu jāņem vērā plānoto finanšu līdzekļu apmēru, kāds būtu ieguldāms nomas objektā. Ja nomas līguma termiņš tiek pagarināts, izvērtējami būtu arī nomas līguma laikā jau veiktie ieguldījumi;
3) citi lietderības apsvērumi vai sabiedrības intereses - nomas objekta sociālais nozīmīgums, piemēram, ja nomas objekts piemērots bērnu aprūpei, bērnudārzam, jāizvērtē nomas termiņa sasaiste ar potenciālā nomnieka darbības sabiedrisko nozīmīgumu, nosakot garāku nomas līguma termiņu, lai nomnieka pakalpojums tiktu nodrošināts ilgtermiņā sabiedrības interesēs;
4) nepieciešamo vai plānoto finanšu līdzekļu ieguldījumu pašvaldības nomas objektā vai būvē saistība ar pašvaldības attīstības mērķu sasniegšanu vai nacionālās vai reģionālās attīstības plānošanas dokumentos noteiktajām prioritātēm - nomas objekts jāizmanto atbilstoši pašvaldības teritorijas attīstības plānojumam. Šo kritēriju piemēro tikai pašvaldība, ja attiecīgais nomas objekts ir tās īpašums.
Ņemot vērā, ka MKN 97 paredz arī iespēju iznomātājam pieņemt lēmumu pagarināt nomas līguma termiņu, izvērtējot nomnieka labticību, Noteikumu projekts paredz, ka arī šādos gadījumos, pie nomas līguma termiņa noteikšanas jāņem vērā arī attiecīgi 12.1 vai 12.2 punktos noteiktais regulējums, ja, pagarinot nomas līgumu, kopējais nomas līguma termiņš ir ilgāks par 6 gadiem. Ja nomas līguma termiņu pagarina balstoties uz MKN 97 18.punktu un tiek vērtēts 12.1 3. kritērijs, kā viens no lietderības apsvērumiem var tikt vērtēts fakts, vai nomnieks līguma noteiktajā apmērā un laikā maksā nomas maksu. 
Ar Noteikumiem tiek paredzēti šādi kritēriji, ja nomas līgumu plānots slēgt uz laiku, kas ilgāks 30 gadiem: 
1) nomas objekta veids, lietošanas mērķis un raksturs;
2) nepieciešamie vai nomas līguma ietvaros plānotie finanšu līdzekļu ieguldījumi nekustamā īpašuma ilgtspējīgas attīstības nodrošināšanai;
3) ekonomiski pamatotais nomas līguma ietvaros paredzētā nomas objekta lietošanas ilgums, ņemot vērā nomnieka nepieciešamos finanšu ieguldījumus un radīto vai uzlaboto nomas objektu vai tā daļu, neattiecinot to uz nomas objekta esošās daļas atlikušo kalpošanas laiku  - būtu nosakāms atbilstoši nomas objekta lietošanas ilgumam. Tāpat, aprēķinam izmantojami Ministru kabineta 2018.gada 13.februāra noteikumi Nr.87 “Grāmatvedības uzskaites kārtība budžeta iestādēs”. Minētajos noteikumos noteikta kārtība, kādā nosakāms publiskas personas mantas lietošanas ilgums. Noteikumus, tai skaitā 2.pielikumu, izmanto valsts un pašvaldību budžeta iestādes, lai noteiktu valsts kustamas/nekustamas mantas lietderīgās lietošanas laiku, nolietojumu. Papildus grāmatvedības uzskaitē noteiktajiem nolietojuma termiņiem, kustamas/nekustamas mantas lietderīgās lietošanas ilgumu nosaka, ņemot vērā objekta tehnisko stāvokli un faktisko lietderīgās izmantošanas termiņu, tostarp gadījumos, kad ēka ir jau uzcelta un neprasa būtiskus kapitālieguldījumus, bet tās ekspluatācijas ilgums objektīvi pārsniedz Ministru kabineta 2018.gada 13.februāra noteikumos Nr.87 “Grāmatvedības uzskaites kārtība budžeta iestādēs” minētais mantas lietošanas ilgums.
4) nepieciešamo vai plānoto finanšu līdzekļu ieguldījumu pašvaldības objektā vai būvē saistība ar pašvaldības attīstības mērķu sasniegšanu vai nacionālās vai reģionālās attīstības plānošanas dokumentos noteiktajām prioritātēm.
Problēmas apraksts
Ar šī brīža regulējumu MKN 97 neietver punktu, kurā noteiktas sekas, ja nomnieks izmanto nomas objektu neatbilstoši līgumā noteiktam lietošanas mērķim vai maina tā lietošanas veidu vai raksturu.
Risinājuma apraksts
Noteikumu projekts paredz papildināt MKN 97 112.punktu, nosakot iznomātājam tiesības vienpusēji atkāpties no nomas līguma gadījumā, ja nomnieks izmanto nomas objektu neatbilstoši līgumā noteiktam lietošanas mērķim vai maina tā lietošanas veidu vai raksturu.
Problēmas apraksts
Grozījumi likumā "Par kultūras pieminekļu aizsardzību", kas stājās spēkā 2018.gada 13.jūnijā, nosaka, ka atbildīgās kultūras pieminekļu aizsardzības institūcijas "Valsts kultūras pieminekļu aizsardzības inspekcija" nosaukums ir novecojis. Eiropā valsts atbildīgās kultūras pieminekļu aizsardzības institūcijas visbiežāk tiek nosauktas par Nacionālām kultūras mantojuma pārvaldēm. 
Risinājuma apraksts
Tehniski jāprecizē MKN 97 96.punktu, aizstājot vārdus "Valsts kultūras pieminekļu aizsardzības inspekcijas" ar vārdiem "Nacionālās kultūras mantojuma pārvaldes".
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Sabiedriskā apspriede
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/5045edc9-a699-499b-b29a-ab9c7ddf4ee0
6.3. Sabiedrības līdzdalības rezultāti
Publiskā apspriešana noslēdzās 2025. gada 11. septembrī. Komentāri, iebildumi vai priekšlikumi par noteikumu projektu nav saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
VAS "Valsts nekustamie īpašumi"
Vietējās pašvaldības
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

